
A hazai libamáj vertikum helyzete, különös tekintettel a termelői szegmensre

A hízott libamáj hungarikum. Hazánk fontos exportcikke valamint az ágazat több ezer, jórészt hátrányos helyzetű vidéki térségben elő embernek biztosít megélhetést. A világ libamáj termelésének 80%-át adja Magyarország. Eme királyi étel gasztronómiában betöltött szerepe ugyancsak kimagasló, egyike a legnagyobb vonzerőknek a hazánkba látogató külföldi és persze magyarországi ínyencek számára. Nem meglepő tehát, hogy az idelátogató gourmet turizmus egyik legfőbb mozgató rugója.
Mindezek ellenére az elmúlt időszak az állatvédők megalapozatlan és etikátlan támadásaitól volt hangos, mely a piaci kereslet meredek csökkenését és a felvásárlási árak visszaesését eredményezte. A libatartók és -hizlalók évek óta exportfüggő módon dolgoznak, bevételeikkel alig vagy egyáltalán nem képesek finanszírozni önköltségeiket. Ennek következtében mintegy 25%-os csökkenés állt be az ágazatban; ennyivel kevesebb a vállalás, a munkakedv a termelőknél. Sok kisebb libatartó közben kivár vagy átstrukturálja tevékenységét.

A kereskedelmi árak emelkedése remélhetőleg a felvásárlási árak emelkedését is magával hozná, hiszen a jövedelmezőség számít most már mindenekelőtt a libánál is. Mindenki ezért dolgozik Bács-Kiskun, Csongrád, Békés, Hajú-Bihar, Szabolcs-Szatmár-Bereg megyében, ahová a libatartás koncentrálódik.

Célom, hogy dolgozatomban feltérképezzem a hazai libamáj ágazat felépítését, helyzetét, feltárjam a termékpályán jelentkező problémákat, lehetőségeket valamint választ adjak a kutatási kérdésemre, hogy mely tényezők befolyásolják a termék előállításának jövedelmezőségét. Különös tekintettel a termelői szegmensre vonatkozóan, hiszen Ők azok, akik az ágazat gerincét adják. Mindezt a rendelkezésemre álló adatok és a termelőkkel folytatott személyes interjúk segítségével kívánom elérni.

Munkám elkészítése során törekedtem arra, hogy eredményei felhasználhatóak legyenek az ágazat érintettjei számára valamint releváns információval lássam el mindazokat, akik valamilyen szempontból érdekeltek e téren.



